**Obec Veľké Blahovo**

**Obecný úrad 72**

**930 01 Veľké Blahovo**

Č.p.: OCUVB 328/2022 vo Veľkom Blahove, dňa 27.06.2022

**Poučenie o pripojení kanalizačnej prípojky na verejnú kanalizáciu**

Podmienky nakladania s komunálnou odpadovou vodou sa riadia platnými všeobecne záväznými právnymi predpismi. V zmysle predmetných právnych predpisov majiteľ nehnuteľnosti pripojenie domovej prípojky na verejnú kanalizáciu prostredníctvom už existujúcej kanalizačnej odbočky napojenej na gravitačné kanalizačné potrubie zabezpečí na vlastné náklady a spôsobom určeným prevádzkovateľom verejnej kanalizácie.

Prevádzkovateľom verejnej kanalizácie na územiach obcí Vydrany a Veľké Blahovo bude **Západoslovenská vodárenská spoločnosť, a.s. odštepný závod Dunajská Streda, so sídlom Kračanská 1233, 929 01 Dunajská Streda .**

**Vlastník nehnuteľnosti, na ktorej vznikajú odpadové vody, je povinný pripojiť nehnuteľnosť na verejnú kanalizáciu a splniť technické podmienky týkajúce sa najmä miesta a spôsobu pripojenia na verejnú kanalizáciu a uzatvoriť   
s prevádzkovateľom verejnej kanalizácie – Západoslovenská vodárenská spoločnosť, a.s., odštepný závod Dunajská Streda, so sídlom Kračanská 1233, 929 01 Dunajská Streda:**

* **Zmluvu o odvádzaní odpadových vôd verejnou kanalizáciou.**

**Zásady budovania a pripájania kanalizačnej prípojky:**

1. Pre každú pripájanú nehnuteľnosť sa zásadne zriaďuje jedna samostatná prípojka. Odkanalizovanie dvoch a viacerých nehnuteľností jednou spoločnou kanalizačnou prípojkou je možné len v odôvodnených prípadoch a to so súhlasom prevádzkovateľa verejnej kanalizácie (v ďalšom texte len ako „VK“).

2. Žiadateľ môže do VK vypúšťať výlučne splaškovú odpadovú vodu v množstve podľa skutočnej spotreby.

3. Žiadateľ nesmie do VK vypúšťať odpadovú vodu cez domovú čistiareň, septik alebo žumpu.

4. Žiadateľ nesmie do VK vypúšťať vodu z povrchového  odtoku (zrážková voda z odkvapových rúr), drenážnu vodu, priesakovú vodu, alebo inú balastnú vodu, ktorá by narieďovala splaškovú odpadovú vodu a hydraulicky zaťažovala stokovú sieť.

5. Do VK možno vypúšťať odpadové vody s mierou znečistenia, ktorá zodpovedá prevádzkovému poriadku VK. Pre žiadateľov z domácností a nerozhodujúcich producentov platia všeobecné limity znečistenia charakteristické pre komunálne odpadové vody.

6. Žiadateľ odpadových vôd nesmie do VK vypustiť obzvlášť škodlivé látky a škodlivé látky uvedené v zoznamoch v Prílohe č.1 k zákonu č.364/2004 Z.z. o vodách a o zmene zákona Slovenskej národnej rady č. [372/1990 Zb.](https://www.slov-lex.sk/pravne-predpisy/SK/ZZ/1990/372/) o priestupkoch v znení neskorších predpisov (vodný zákon).

7. Ak sa množstvo odpadovej vody vypúšťanej do VK nemeria a tvorí ich len voda odobratá z verejného vodovodu (v ďalšom texte len ako „VV“), množstvo vypúšťaných odpadových vôd sa bude určovať podľa merania množstva dodanej pitnej vody z VV.

8. Ak sa množstvo odpadovej vody vypúšťanej do VK nemeria a tvorí ich voda odobratá z rôznych zdrojov vody, množstvo vypúšťaných odpadových vôd sa vypočíta podľa Prílohy č.1 k Vyhláške MŽP SR č. 397/2003 Z.z. ktorou sa ustanovujú podrobnosti o meraní množstva vody dodanej verejným vodovodom a množstva vypúšťaných vôd, o spôsobe výpočtu množstva vypúšťaných odpadových vôd a vôd z povrchového odtoku a o smerných číslach spotreby vody v znení neskorších predpisov.

*Odporúčame vlastníkom zabezpečiť si meranie spotreby pitnej vody (vodomerom vo vodomernej šachte) z verejného vodovodu.*

**Technické podmienky pre zriadenie kanalizačnej prípojky:**

1. Do verejnej kanalizácie sa prípojkou odvádzajú len splaškové odpadové vody vznikajúce výhradne bežnou prevádzkou domácnosti, resp. činnosťou prevádzky nevýrobného charakteru. Vzhľadom na charakter verejnej kanalizácie (splašková) nesmú byť do prípojky pripojené dažďové zvody a drenážne systémy.

2. Najmenšia menovitá svetlosť potrubia kanalizačnej prípojky je DN 150.

3. Najmenší dovolený sklon kanalizačnej prípojky a DN 150 je 2%.

4. Kanalizačná prípojka musí byť čo najkratšia, priama, v jednom sklone, z jedného druhu materiálu a rovnakého profilu (svetlosti). V prípade nutnosti zmeny smeru alebo sklonu potrubia musí byť v každom bode zmeny vybudovaná kanalizačná šachta.

5. Kanalizačné prípojky môžu byť z plastových materiálov ako PVC, PP a PE. Iný materiál je možné použiť len v súlade s platnými STN pri zabezpečení 100% vodotesnosti samostatných rúr a spojov.

6. Na VK sa nehnuteľnosť môže pripojiť len ak technické parametre prípojky a technické podmienky, týkajúce sa miesta a spôsobu napojenia, vyhovujú pre bezpečné prevedenie vypúšťaných odpadových vôd z nehnuteľnosti za každých okolností a kanalizačná prípojka vyhovuje podmienkam vodotesnosti, mechanickej a chemickej odolnosti.

7. V prípade nepriaznivých výškových pomerov sa producent napojí na VK výtlačným potrubím a odpadovú vodu dopravuje do revíznej kanalizačnej šachty prečerpávaním cez zriadenú domovú čerpaciu stanicu (čerpaciu šachtu) odpadových vôd. Akumulačná nádrž čerpacej stanice má mať maximálny objem 600 l, čo je cca. jednodňová spotreba vody priemernej rodiny. V prípade väčších akumulačných nádrží ČS OV by odpadová voda, sústredená aj niekoľko dní v nádrži, zahnívala a zapáchala.

8. Kanalizačná revízna šachta sa osádza na hranici pozemku. Kanalizačné potrubie musí byť priamo napojené od nehnuteľnosti až do revíznej kanalizačnej šachty. Potrubie nesmie byť prerušené. To znamená nie prerušene do žumpy a odtiaľ vývodom do kanalizácie, žumpy musia byť vyradené z prevádzky.

9. Kanalizačná prípojka nesmie byť zrealizovaná tak, aby splašková voda pritekala do žumpy, septiku alebo domovej čistiarne, kde sa bude akumulovať a následne odtekať do kanalizačnej prípojky. V prípade nutnosti trasovania prípojky miestom týchto zariadení je potrebné ich odstrániť, resp. zasypať.

**10. Do kanalizačnej prípojky sa nesmie prečerpávať obsah žúmp, septikov a domových čistiarní a vypúšťať látky chemického a biologického charakteru silnej koncentrácie.**

11. Vlastník nehnuteľnosti je povinný udržiavať časť prípojky, ktorú vybudoval na vlastné náklady a vykonávať na nej opravy a údržbu.

**Postup uzatvorenia zmluvy o odvádzaní odpadových vôd verejnou kanalizáciou s prevádzkovateľom VK, budovania a pripájania kanalizačnej prípojky na VK**

1. **Na uzatvorenie Zmluvy o odvádzaní odpadových vôd verejnou kanalizáciou s prevádzkovateľom VK je potrebné predloženie dvoch žiadostí, vrátane povinných príloh, v nasledovnom rozsahu:**

**1a) Spotreba pitnej vody meraná vodomerom** – v prípade ak žiadateľ odpadovej vody disponuje s vodomerom, predloží nasledovné dokumenty:

1. vyplnenú a podpísanú Žiadosť o pripojenie nehnuteľnosti na verejnú kanalizáciu, spolu s prílohami uvedenými v žiadosti
2. vyplnenú a podpísanú Žiadosť o uzavretie zmluvy o odvádzaní odpadových vôd verejnou kanalizáciou - nový odberateľ (vrátane čísla a stavu vodomeru) s prílohami uvedenými v žiadosti,
3. doklad o vlastníctve nehnuteľnosti - výpis z listu vlastníctva (môže byť výtlačok z katastrálneho portálu),
4. kópiu z katastrálnej mapy (môže byť výtlačok z katastrálneho portálu),

**respektíve:**

**1b) Paušál** – v prípade ak žiadateľnedisponuje s vodomerom, teda do VK bude odvádzať vodučerpanú (aj) z vlastného zdroja (studňa), t.j. spotreba vody nebude meraná vodomerom, predloží nasledovné dokumenty:

1. vyplnenú a podpísanú Žiadosť o pripojenie nehnuteľnosti na verejnú kanalizáciu spolu s prílohami uvedenými v žiadosti,
2. vyplnenú a podpísanú Žiadosť o uzavretie zmluvy o odvádzaní odpadových vôd verejnou kanalizáciou - nový odberateľ - PAUŠÁL s prílohami uvedenými v žiadosti,
3. doklad o vlastníctve nehnuteľnosti - výpis z listu vlastníctva (môže byť výtlačok z katastrálneho portálu),
4. kópiu z katastrálnej mapy (môže byť výtlačok z katastrálneho portálu),

e1) Potvrdenie o trvalom pobyte **–** v prípade, ak žiadateľ o pripojenie na VK je na adrese predmetnej nehnuteľnosti prihlásený na trvalý pobyt, potvrdenie   
od Obecného úradu o počte prihlásených osôb,

**alebo:**

e2)Čestné vyhlásenie **–** v prípade, ak predmetná nehnuteľnosť (ešte) neslúži ako adresa trvalého pobytu, žiadateľ o pripojenie na VK vyplní a odovzdá čestné vyhlásenie o počte osôb a dĺžke času zdržiavania sa na adrese predmetnej nehnuteľnosti. Podpis na čestnom vyhlásení musí byť úradne osvedčený.

**respektíve:**

**1c) Existencia vodomeru + voda čerpaná z vlastného zdroja -** v prípade ak producent odpadovej vody disponuje s vodomerom, a súčasne do VK bude odvádzať aj vodučerpanú z vlastného zdroja (studňa), ktorej množstvo nebude meraná vodomerom, predloží nasledovné dokumenty:

1. vyplnenú a podpísanú Žiadosť o pripojenie nehnuteľnosti na verejnú kanalizáciu, spolu s prílohami uvedenými v žiadosti
2. vyplnenú a podpísanú Žiadosť o uzavretie zmluvy o odvádzaní odpadových vôd verejnou kanalizáciou - nový odberateľ (vrátane čísla a stavu vodomeru) s prílohami uvedenými v žiadosti,
3. doklad o vlastníctve nehnuteľnosti - výpis z listu vlastníctva (môže byť výtlačok z katastrálneho portálu),
4. kópiu z katastrálnej mapy (môže byť výtlačok z katastrálneho portálu),

e1) Potvrdenie o trvalom pobyte **–** v prípade, ak žiadateľ o pripojenie na VK je na adrese predmetnej nehnuteľnosti prihlásený na trvalý pobyt, potvrdenie   
od Obecného úradu o počte prihlásených osôb,

**alebo:**

e2) Čestné vyhlásenie **–** v prípade, ak predmetná nehnuteľnosť (ešte) neslúži ako adresa trvalého pobytu, žiadateľ o pripojenie na VK vyplní a odovzdá čestné vyhlásenie o počte osôb a dĺžke času zdržiavania sa na adrese predmetnej nehnuteľnosti. Podpis na čestnom vyhlásení musí byť úradne osvedčený.

**2) Súhlas spoluvlastníka** – Zmluvu o odvádzaní odpadových vôd verejnou kanalizáciou prevádzkovateľ VK uzatvorí iba s vlastníkom predmetnej nehnuteľnosti. V prípade, ak žiadateľ o pripojenie na VK nie je nadpolovičným spoluvlastníkom nehnuteľnosti, je potrebné k žiadosti priložiť vyplnený a podpísaný Súhlas ostatných spoluvlastníkov predmetnej nehnuteľnosti.

**3) Podpísanie** Zmluvy o odvádzaní odpadových vôd verejnou kanalizáciou medzi zmluvnými stranami, t,j, Západoslovenská vodárenská spoločnosť, a.s. a žiadateľ (producent).

**Dôležitá informácia**

Touto cestou Vás informujeme, že **prvým kontaktom** pre žiadateľov na predloženie podkladov k uzatvoreniu Zmluvy o odvádzaní odpadových vôd verejnou kanalizáciou uvedených v jednotlivých bodoch (1a) resp. 1b), resp. 1c) a 2) ) tohto „Článku A.“ Poučenia, bude **Obecný úrad**, teda **osobná návšteva Západoslovenskej vodárenskej spoločnosti a.s., OZ Dunajská Streda na adrese Kračanská 1233, 929 01 Dunajská Streda** zo strany žiadateľov o napojenie na VK **nie je potrebná**.

**Žiadosti o pripojenie na VK je možné na Obecnom úrade podať od 04.07.2022 osobným podaním, ktoré po vykonaní prvotnej kontroly budú postúpené prevádzkovateľovi na ďalšie vybavenie.**

Ďalej Vám oznamujeme, že podklady k uzatvoreniu Zmluvy o odvádzaní odpadových vôd verejnou kanalizáciou sú zverejnené na webovom sídle obce ([www.velkeblahovo.sk](http://www.velkeblahovo.sk)), avšak v prípade potreby **Obecný úrad zabezpečí**:

* **vytlačenie a poskytnutie pomoci pri vyplnení žiadostí (žiadame o predloženie faktúry za dodávku pitnej vody)**
* **vytlačenie dokladu o vlastníctve nehnuteľnosti - výpis z listu vlastníctva**
* **vytlačenie kópie z katastrálnej mapy**
* **vytlačenie a osvedčenie pravosti podpisu na čestnom vyhlásení**
* **vytlačenie tlačiva - Súhlas spoluvlastníka/ov**
* **vydanie Potvrdenia o trvalom pobyte**

1. **Informujeme vlastníkov nehnuteľností – žiadateľov o pripojenie na VK, že prípravné stavebné práce je možné zrealizovať pred samotným napojením kanalizačnej prípojky na VK,**

**a súčasne**

**Upozorňujeme vlastníkov nehnuteľností – žiadateľov o pripojenie na VK, že za účelom prekontrolovania vodotesnosti potrubia a rozsahu pripojenia výkop pre prípojku, t.j. miesto napojenia kanalizačnej prípojky a revíznej šachty na odbočku musí ostať nezahrnutý.**

1. **Oznamujeme vlastníkom nehnuteľností, že Ohlásenie drobnej stavby na zriadenie kanalizačnej prípojky zo strany prevádzkovateľa VK:**
2. **nebude požadované, v prípade, ak pripojenie nehnuteľnosti na verejnú kanalizáciu v rámci stavby „Kanalizácia Vydrany – Veľké Blahovo“ už bolo pripravené a dobudovanie kanalizačnej prípojky bude uskutočnené iba na pozemku vo vlastníctve žiadateľa/producenta.**
3. **bude požadované, v prípade, ak pri výstavbe kanalizačnej prípojky stavebnými prácami (výkop ryhy a pod.) bude dotknuté verejné priestranstvo (miestna komunikácia, chodník, verejná zeleň). Ohlásenie drobnej stavby na zriadenie kanalizačnej prípojky žiadateľ o pripojenie na VK podá na Obecnom úrade.**

**Za dodržiavanie pokynov a inštrukcií uvedených v tomto poučení a za súčinnosť, predovšetkým v záujme ochrany životného prostredia, Vám vopred ďakujeme.**

***S úctou***

Júlia Gányovicsová

starosta obce